'kull sagristija tal-knejjes tagħna wieħed jista' jara numru ta' kwadri ta' persunaġġi li jkollhom rabta ma' dik il-knisja. Is-sagristija tal-Parroċċa tal-Floriana, fiha ġabra ta' kwadri simili. Fost dawn insibu wieħed ta' l-ewwel Arċipriet tal-Floriana, Dun Salv Gaffiero. , Hu xieraq għalhekk li filwaqt li napprezzaw dan il-kwadru nkunu nafu min kien Dun Salv Gaffiero. Dan il-qassis twieled fil-belt ta'l-Isla fit-8 ta' Marzu 1828. Kien iben Salvu u Conċetta Casha u tgħammed l-għada minn Dun Fortunato Costu fil- kolleġġjata ta' l-Isla. Meta kellu tnax-il sena miet ħuh akbar minnu u l-kanonikat li kellu ħuh għadda għandu, u hekk ta' età żgħira sab ruħu kanonku tal-kolleġġjata ta' l- Isla. Mill-ewwel wera fih il-vokazzjoni saċerdotali u wara li temm l-istudji tiegħu fis-seminarju, ġie ordnat saċerdot mill-Isqof Publio Sant fl-20 ta' Diċembru tal-1851 u minnufih beda jaħdem bħala Viċi Parrokku fil-Parroċċa tiegħu ma' l-Arċipriet Dun Alwiġ Mizzi u aktar tard ma' l-Arċipriet Dun Franġisk Colombo. Dam erbatax-il-sena viċi ta' l-Isla li matulhom wera ħerqa kbiar li kellu għall-ħidma pastorali. Kien ukoll magħruf għall-predikazzjoni tiegħu. Kien ukoll jifforma parti mis-saċerdoti li kienu jgħixu f'San Filippu magħrufa bħala l-Oratorjani u fl-1855 ġie maħtur bħala l-prepostu tagħhom. Baqa' attiv fl-Isla sal-1865 meta nħatar Kappillan ta' Ħal Għargħur. Hawnhekk dam biss tliet snin għax inħatar Kappillan tal-Floriana. Hawnhekk ħadem u rsista biex jaqta' x-xewqa tal-Furjaniżi biex il-knisja tal-Floriana ssir Arċipretali, u fl-1869 irnexxielu, u għalhekk Dun Salv Gaffiero sar l-ewwel Arċipriet tal-Floriana. Fit-30 ta' Lulju 1875 inħatar kanonku tal-Katidral u l-Isqof Buhagiar, fl-1885 ħatru Vigarju Ġenerali tad-djoċesi filwaqt li fdalu f'idejh il-kura tal-monasteri tas-sorijiet ta' dawn il-ġżejjer. Għall-ħidma tiegħu b'risq il-poplu t'Alla l-Papa Ljun XIII ħatru Prelat Domestiku filwaqt li l-Arċisqof Pietro Pace rrikmanda biex Monsinjur Gaffiero jsir isqof awżiljarju għad-djoċesi ta' Malta. L-Arċisqof Pace kien qed jikberu l-awtoritajiet tas-Santa Sede fehmu l-ħtieġa ta' isqof awżiljarju għal Malta u Monsinjur Salvatore Gaffiero kien il-persuna adattata għal din il-kariga. awtoritajiet Vatikani u fl-1898 ħatruh Isqof bit-titlu ta' Isqof ta' Silimbria u ġie kkonsagrat Isqof nhar il-Ħadd 15 ta' Jannar tal-1899. Dam tmien snin Isqof awżiljarju ta' Malta li matulhom żar il-Parroċċi kollha ta' Malta jamministra s-sagrament tal-Griżma. Fl-1903, f'isem l-Arċisqof Pietro Pace, kompla l-vista pastorali tad-djoċesi. L- Isqof Gaffiero kien maħbub ħafna u din l-imħabba ntweriet meta fit-22 ta' Diċembru tal-1901 il-poplu Malti nġabar fil-Parroċċa ta' l-Isla fejn iċċelebra il-ħamsin sena ta' l-ordinazzjoni saċerdotali tiegħu. Fost il-kongregazzjoni kbira ta' nies kien hemm bosta Furjaniżi, li qatt ma nsew is- snin li fihom Dun Salv kien Arċipriet tagħhom. Baqa' attiv sa' l-aħħar. Miet fit-8 ta' Diċembru tal-1906. sellmitlu u fil-funeral kbir li kellu tlett ijiem wara l-poplu Malti ħareġ bi ħġaru. Il-Furjaniżi wrewh ir-rispett fil-quddiesa sollenni De Requiem li saret ftit jiem wara fil-knisja ta' San Publju. Kwadri pittura tiegħu jinsabu fl-Awla kapiturali tal-Kolleġġjata ta' l-Isla u fis- sagristiji tal-Parroċċi ta' Ħal Għargħur u l-Floriana, fejn darba kien mexxej ta' dawn iż-żewġ parroċċi. L-Inkwadru li jinsab fis-Sagristija tal-Knisja ta' San Publju, Floriana Tas-Sliema 22 ta' Frar 2000 Tonv Terribile